বর্তমান মহাজোট সরকারের আমলে একদিকে সরকারি লোকদের হাতে জামায়াত-শিবিরের জ্ঞানের ভাণ্ডার লুটপাট হচ্ছে। অন্য দিকে যুবলীগ-ছাত্রলীগের অস্ত্রের ভাণ্ডার অক্ষত থেকে যাচ্ছে। দেশজুড়ে যুবলীগ-ছাত্রলীগের ক্যাডাররা প্রকাশ্যে অস্ত্র নিয়ে মহড়া দিয়ে বেড়ালেও তারা থেকে যাচ্ছে ধরাছোঁয়ার বাইরে। বিভিন্ন স্থানে পুলিশ এই অস্ত্রের ব্যাপারে কোন ব্যবস্থা নেয়নি। অপর দিকে আইনপ্রয়োগকারী সংস্থার লোকেরা জামায়াত-শিবিরের বইয়ের ভাণ্ডার তথা পাঠাগারের অসংখ্য গ্রন্থ কথিত ‘জিহাদি বই’ আখ্যা দিয়ে তুলে নিয়ে গেছে বস্তায় ভরে। আর ছাত্রলীগ পুড়িয়ে দিয়েছে কুরআনসহ পবিত্র গ্রন্থাদি। পুলিশ ও প্রশাসনের এই দুষ্টের লালন-শিষ্টের দমন নীতিতে জাতি বিস্মিত।